
PÁLYÁZATI FELHÍVÁS

A Zala Vármegyei Szent Rafael Kórház (Zalaegerszeg, Zrínyi u. 1.) pályázatot ír ki

kontrolling csoportvezető
állásra

Egészségügyi szolgálati jogviszony időtartama: határozatlan
Foglalkoztatás jellege: teljes munkaidő
Munkavégzés helye: Keszthelyi Kórház

8360 Keszthely, Ady Endre út 2.

Főbb feladatok: 

· Keszthelyi Kórház Kontrolling csoportjának vezetése, feladatok ütemezése, a kiosztott feladatok elvégzésének ellenőrzése.

· Kontrolling tervezés és elszámolás elkészítése.

· Finanszírozási jogszabályok, teljesítmény elszámolási (finanszírozási) rendszer, számviteli rendszer, számlatükör változásainak nyomon követése, átvezetése a kontrolling rendszeren.
· A fenntartó által előírt kontrolling módszertan előírásainak, változásainak, egyedi szabályozásainak nyomon követése, átvezetése a kontrolling rendszeren. Fenntartói adatszolgáltatásokhoz az elszámolás elkészítése.

· Működési engedélyben és finanszírozási szerződésben történő változások nyomonkövetése, ezzel kapcsolatos nyilvántartások vezetése.

· Külső és belső adatszolgáltatásokhoz anyagok előkészítése.
· Az intézmény vezetés szakmai és gazdasági természetű döntéseinek elősegítése, az ehhez szükséges adatok biztosítása.

· Az egyes osztályok részéről érkező, szakterületéhez tartozó információigények kielégítése.

Illetmény: Az egészségügyi szolgálati jogviszonyról szóló 2020.évi C törvény szerinti bér. 
Munkakör betöltésének feltételei: 
· felsőfokú gazdasági végzettség

· számítógépes felhasználói programok magas szintű ismerete, alkalmazása

· büntetlen előélet

Jelentkezésnél előnyt jelent:
· egészségügy működésében, finanszírozásában, vagy a kontrolling területén szerzett ismeret, gyakorlat

A pályázathoz kérjük csatolni:

· részletes szakmai önéletrajz

· végzettséget igazoló okiratok másolata

· az egészségügyi szolgálati jogviszonyra vonatkozó speciális hatósági erkölcsi bizonyítvány, vagy az igénylésről szóló igazolás

· nyilatkozat arról, hogy a pályázati anyagot az eljárásban résztvevők megismerhetik

A munkakör betölthetőségének időpontja: 2027. január 4.
A pályázat benyújtásának határideje: 2026. november 30.

A pályázatot a Zala Vármegyei Szent Rafael Kórház Humán Erőforrás Gazdálkodási Osztály osztályvezetőjéhez kell benyújtani. A borítékon kérjük feltüntetni a pályázati azonosító számot: HEG/2026/00015-61/2026., valamint a munkakör megnevezését: „kontrolling csoportvezető”.
A pályázat elbírálásának határideje: 2026. december 18.
A pályázatok elbírálásának eredményéről értesítést küldünk.
A pályázó pályázati anyagának benyújtásával hozzájárul személyes adatainak intézetünk általi kezeléséhez, valamint tudomásul veszi, hogy sikertelen pályázat esetén az általa benyújtott dokumentumok az elbírálást követően megsemmisítésre kerülnek.
Zalaegerszeg, 2026. október 29. 

Dr. Kovátsné Dr. Bretus Angelika

